নামাজের আগে জনপ্রতিনিধি হিসেবে নিজের বক্তব্যে শামীম ওসমান বলেন, আমরাও কিন্তু নারায়ণগঞ্জে শোলাকিয়ার মত বড় ঈদ জামাত করতে পারি। আমাদের ঈদগাহের বিপরীতে দুটি বড় খেলার মাঠ রয়েছে। দুটি একত্র করে যদি ঈদগাহের সাথে সংযুক্ত করে নামাজ আদায় করা যায় তাহলে একসাথে লক্ষ লোক নামাজ আদায় করতে পারবে। এভাবে সড়কে ময়লা বা পানিতে আমাদের নামাজ আদায় করতে হবেনা। যারা এর দায়িত্ব আছে সিটি করপোরেশন এবং জেলা প্রশাসন আপনারা এটি ব্যবস্থা করবেন। এর জন্য যদি কোন সহযোগিতা প্রয়োজন হয় বলবেন আমরা করবো।